 Waxayna xafladaani isugu jirtay labo qaybood oo kala ah gabagabeynta tababar u socday macalimiin Indhoolayaal ah iyo furitaanka dugsi wax lagu barayo indhoolayaasha soomaaliyeed oo loogu magacdaray Al-Nuur, waxaana ka qaybgalay masuuliyiin uu ka mid ahaa wasiir ku xigeenka waxbarashada ee Dowladda Federaalka Muqtaar Maxed Yuusuf, madax ka socotay hayadaha samafalka, hayadaha waxbarashada iyo marti sharaf kale, waxaana ugu horeyntii halkaasi warbixin ka soo jeediyay mudane Cfitaax Axmed oo ah xoghayaha dhaqaalaha ee ururka indhoolayaasha soomaaliyeed, wuxuuna sheegay in ururka indhoolayaasha caalamka la aasaasay 1948-kii laguna aasaasay magaalada Riyaad, kan Afrikana waxa uu sheegay in lagu aasaasay dalka Tuuniisiya isagoo sheegay in ay ku mideysan yihiin inta badan qaaradda Afrika, waxaa kalloo oo uu sheegay in ururka indhoolayaasha Soomaaliyeed dib u habayn lagu sameeyay 2542004 waxa uuna sheegay in intii uu dhisnaa uu ku talaabsaday horumar la taaban karo. 